**METODOLOGIA**

**PENTRU DESFĂȘURAREA ŞI EVALUAREA CONCURSULUI –ORGANIZAT ÎN CADRUL**

***ACTIVITĂȚII 3 - Organizarea de sesiuni de consiliere destinate studenților în vederea informării si dezvoltării unor competențe transversale solicitate pe piață forței de muncă***

**PROIECTUL CNFIS-FDI „*CREȘTEREA ACCESULUI LA EDUCAȚIA DE CALITATE PENTRU PIAȚA MUNCII*”**

***-EXTRAS CU DATE IMPORTANTE PENTRU STUDENȚII PARTICIPANȚI LA CONCURS-***

**Noiembrie 2024**

1. **CONTEXT**

Proiectul „Creșterea accesului la educație de calitate pentru piața muncii” CNFIS-FDI-2024 îşi propune, prin Activitatea 3 - *Organizarea de sesiuni de consiliere destinate studenţilor în vederea informării si dezvoltării unor competenţe transversale solicitate pe piaţa forţei de muncă*, să realizeze o serie de acţiuni care să conducă la dezvoltarea și exersarea de competenţe transversale studenţilor participanţi din cadrul Universităţii Naționale de Știință și Tehnologie Politehnica Bucureşti (UNSTPB), pentru a facilita integrarea acestora pe piaţa muncii.

La aceste activităţi de consiliere este estimată participarea unui număr minim de 650 de studenţi din următoarele facultăţi ale UNSTPB: Transporturi; Electronică, Telecomunicații și Tehnologia Informației; Știința și Ingineria Materialelor; Energetică și Facultatea de Antreprenoriat, Ingineria și Managementul Afacerilor. Având în vedere promovarea acestei activități în cadrul facultăților menționate, precum și respectarea principiului de egalitate de șansă, accesul studenților la aceste servicii specializate asigurate prin proiect a fost unul liber și nediscriminatoriu.

O etapă importantă a acestei activități este organizarea unui concurs pe echipe, sub forma unui atelier de lucru interactiv, în cadrul căruia, timp de 2 zile, echipe de câte 4 studenți din facultățile menționate, implicate în proiect, vor răspunde concret unor situații care le solicită apelul la competențele transversale. Aceste competențe transversale sunt de natură să faciliteze accesul tinerilor absolvenți pe piața muncii, constituind, alături de competențele de specialitate în domeniul de specializare, cerințe importante de luat în considerare în cadrul profilului căutat de angajator. Abilitățile de comunicare și de relaționare cu ceilalți, coerența, logica și claritatea prezentării orale, gestionarea emoțiilor în situații de stres, managementul conflictelor în relaționarea cu ceilalți, abilități de leadership, precum și lucrul în echipă evidențiază calități personale căutate și înalt valorizate prin profilul de angajare, de natura să facă diferența între potențiali candidați pentru un job pe piața muncii. **La acest concurs vor participa în medie 6 echipe formate din câte 4 studenți, cu o reprezentare unitară și echilibrată a domeniilor de pregătire profesională**.

*Dacă un student din aceste facultăți a participat la concurs în anul anterior, nu mai poate participa la ediția curentă*.

Selecţia echipelor se va efectua pe baza unei argumentații a motivaţiei de participare, integrată formularului de înscriere la concurs, iar cele mai bune rezultate vor fi răsplătite prin acordarea unor burse speciale pentru Premiul 1, II, III și Mențiune, în ordinea punctajelor primite în urma procesului de evaluare.

1. **TEMTICA CONCURSULUI**

**Atelierul de lucru interactiv** din cadrul concursului organizat se va înscrie în tematica generală cu privire la valorificarea competențelor transversale pe piața muncii și va avea ca titlu: IA – soluții sustenabile și inovative pentru viitorul omenirii. Activitatea va avea un caracter interactiv și practic-aplicativ și se va derula pe parcursul a două zile consecutive, 20 și 21.11.2024, cu începere de la ora 16.00.

Tematica atelierului de lucru va oferi posibilitatea studenților concurenți să-și pună în valoare capacitățile de planificare și organizare, de analiză și sinteză, de luare a deciziilor si de promovare/comunicare a rezultatelor obținute.

1. **PROCEDURA DE SELECȚIE**
   1. **ÎNSCRIEREA PENTRU CONCURS**

În vederea unei bune desfășurări a concursului, procedura de înscriere a echipelor a fost promovată în rândul studenților din grupul țintă al proiectului o dată cu desfășurarea sesiunilor de informare și consiliere din cadrul Activității 3, precum și pe site-ul Centrului de Consiliere și Orientare în Carieră al UPB (www.ccoc.upb.ro).

**Informaţiile transmise studenţilor vizează următoarele aspecte**:

* tematica generală a concursului;
* modalitatea de înscriere în concurs - Formularul de înscriere care se accesează pe site-ul Centrului de Consiliere și Orientare în Carieră al UPB ([www.ccoc.upb.ro](http://www.ccoc.upb.ro)) și se completează online;
* anunțul de selecție al echipelor înscrise în concurs - 15.11.2024, orele 16.00.

**Criteriile generale de selecţie**:

* + participarea la sesiunile de informare și consiliere din prima etapă a Activ. 3;
  + menționarea componenţei obligatorii a echipei, formată din 4 membri, menționați nominal în *Formularul de înscriere*, cu precizarea *teamleader-ului/coordonatorului;*
  + menținerea componenței integrale a fiecărei echipe pentru fiecare din cele 2 zile de concurs, în intervalele orare specificate;
  + motivaţia de participare – o argumentare succintă si validă a motivului pentru care echipa se înscrie în competiție;
  + participarea echilibrată a facultăţilor din Proiect şi a domeniilor de studii ale UNSTPB.
* datele, locația şi durata concursului: 20-21.11.2024; 2 zile de concurs, în fiecare zi, fiind alocate câte 3 ore, în intervalul 16.00 – 19.00, în sălile Centrului de Consiliere și Orientare în Carieră.
* numărul echipelor selectate: în medie 6 echipe, a câte 4 membri;
* acordarea de burse speciale echipelor câștigătoare ale concursului. Primele 4 echipe de studenţi care vor obţine cele mai bune rezultate vor fi premiate prin acordarea unor burse speciale.

Toate aceste informaţii vor fi regăsite şi pe site-ul Centrului de Consiliere și Orientare în Carieră al UPB ([www.ccoc.upb.ro](http://www.ccoc.upb.ro)).

* 1. **Calendarul procesului de selecţie**
* Data limită de înscriere pentru echipele ce-şi doresc să participe la concurs este 11.11.2024.
* Evaluarea aplicațiilor echipelor participante se va face în perioada 11 – 14.11.2024;
* Comunicarea rezultatelor selecției se va realiza în data de 15.11.2024, orele 16.00. Rezultatele vor fi publice pe site-ul [www.ccoc.upb.ro](http://www.ccoc.upb.ro) și pe adresa de Facebook a CCOC.

1. **DESFĂŞURAREA ȘI EVALUAREA REZULTATELOR CONCURSULUI**
   1. **DESFĂȘURAREA CONCURSULUI**

* Concursul se va desfăşura în format fizic, în zilele 20 și 21.11.2024, în intervalul orar 16.00 – 19.00.

**Reguli de respectat pe parcursul desfăşurării competiției:**

* Până la sfârșitul primei zile de concurs participanții vor lucra doar în cadrul echipei lor*.* Fiecare echipă trebuie să finalizeze prezentarea de 30 de minute, pe care o vor susține în a doua zi a concursului. Aceasta nu mai poate suferi modificări după incheierea primei zile de concurs. A doua zi fiecare echipă va prezenta ce a lucrat în ziua precedentă.
* Echipele nu au voie să comunice între ele, să facă schimb de idei în timpul primei zile de concurs. Fiecare echipă va fi monitorizată de către un membru al juriului care va răspunde și întrebărilor pentru clarificarea sarcinii de lucru, la nevoie.
* **Nu se permite folosirea telefoanelor sau a laptopurilor.**
* Materialele realizate de fiecare echipă vor fi preluate de către comisia de evaluare. În cea de a doua zi, la susținerea prezentărilor elaborate în ziua precedentă, echipele au voie să prezinte doar informațiile cuprinse în materialele notate în prima zi a concursului.
* Concordanța între materialele realizate în prima zi de concurs și cele susținute poate fi oricând verificată, astfel încât să nu apară suspiciuni că cineva a modificat materialul predat.
* În a doua zi a concursului toate echipele se reunesc la sediul CCOC și vor asista la susținerea prezentărilor, putând adresa întrebări sau oferi feedback pentru fiecare prezentare/echipă.
  1. **EVALUAREA REZULTATELOR**

1. **Jurizarea concursului** se va realiza pe tot parcursul desfășurării acestuia. Comisia de evaluare va observa și va monitoriza activitatea în cadrul fiecărei echipe în prima zi a competiției, iar în cea de a doua zi va evalua prezentările orale ale produselor activității de grup pentru fiecare echipă. Toate celelalte echipe pot asista la prezentările orale ale produselor activității echipelor din concurs și pot formula întrebări și comentarii.

1. **Criteriile de evaluare** a fiecărei echipe au valoare egală şi sunt următoarele:

* caracterul științific al argumentelor formulate în conținutul analizei;
* argumentarea fiecărui aspect de conținut, conform planului de idei propus;
* capacitate de analiză și sinteză în elaborarea analizei și în prezentarea informațiilor solicitate;
* creativitatea în abordarea aspectelor de conținut;
* abilitățile de prezentare orală (captarea atenției, coerența și logica argumentării etc.);
* distribuirea rolurilor în echipă;
* coeziunea echipei în realizarea diferitelor etape de parcurs;
* eficiența organizării activității în cadrul echipei în scopul atingerii obiectivelor etc.
* lucrul în echipă (distribuirea rolurilor în echipă si coeziunea echipei în realizarea/prezentarea sarcinii de lucru).

1. **Rezultatele evaluării** vor fi anunțate echipelor participante după finalizarea concursului si după analiza membrilor comisiei de evaluare, după cum urmează:
   1. Centralizarea evaluărilor individuale ale fiecărui membru al comisiei de evaluare si elaborarea documentelor finale aferente evaluării: 25.11.2024;
   2. Postarea rezultatelor finale ale concursului pe echipe pe Facebook-ul Centrului de Consiliere al UPB (www.facebook.com/UPB.CCOC): 25.11.2024, ora 16.00.
   3. Transmiterea către managementul Proiectului a documentelor aferente procesului de evaluare în vederea acordării burselor speciale echipelor câstigătoare (procese verbale și centralizatoarele cu datele de identificare ale coordonatorilor echipelor câstigătoare): 29.11.2024.
   4. **ACORDAREA PREMIILOR**
2. Echipele câștigătoare vor primi premii sub forma unor burse speciale, în funcţie de punctajul obținut, fiecare premiu care se împarte în mod egal la nivelul membrilor echipei.
3. Câştigătorii îşi asumă întreaga responsabilitate pentru corectitudinea şi veridicitatea informaţiilor (inclusiv a datelor cu caracter personal) transmise organizatorilor concursului, aceștia neasumându-şi nici o responsabilitate pentru informaţiile şi datele care nu corespund realităţii şi/sau pentru declaraţiile mincinoase şi nici pentru orice consecinţă care decurge ori ar putea decurge dintr-o astfel de declaraţie.
4. Având în vedere că prezentarea finală a fiecărei echipe din cadrul atelierului de lucru este un eveniment public desfăsurat fizic, prin participarea tuturor membrilor echipelor, studenții și-au exprimat și acordul referitor la faptul că imaginea (numele şi fotografia) acestora, pot fi făcute publice și utilizate în materiale publicitare de către organizatori, cu respectarea legislaţiei în vigoare, fără nici un fel de plată aferentă.
5. **Dispoziții finale**

* În ceea ce privește **protecţia datelor cu caracter personal,** conform cerinţelor Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, modificată şi completată, şi ale Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, modificată şi actualizată, organizatorii au obligaţia de a administra în condiţii de siguranţă şi numai pentru scopurile specificate, datele personale pe care participanţii la concurs le furnizează despre ei înşişi.
* Toate documentele aferente procesului de selecţie, organizării, desfăşurării și evaluării rezultatelor competiției fac parte din documentele proiectului şi vor fi gestionate şi arhivate corespunzător.